# Anexa 1.a Conformitatea cu prevederile

**din Regulamentul (UE) nr. 651/2014, al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din tratat cu completările și modificările ulterioare**[[1]](#footnote-1)**, denumit în continuare Regulament[[2]](#footnote-2)**

1. **Reguli cu caracter general prevăzute în Capitolul I al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

# Art. 1. Domeniul de aplicare

Solicitantul va completa cu informații referitoare la îndeplinirea următoarelor condiții impuse de Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare, (Regulament):

În cazul în care întreprinderea își desfășoară activitatea atât în sectoarele excluse menționate la art.1, alin 3., literele a, b şi c din Regulament cât și în sectoarele care intră în sfera de acordare a finanțării, aceasta poate primi ajutor pentru aceste ultime sectoare sau activități, cu condiția să dovedească fie separarea activităților, fie o distincție între costuri, astfel încât activitățile desfășurate în sectoarele excluse să nu beneficieze de ajutoarele acordate în temeiul măsurii Sprijinirea investițiilor în centralele de cogenerare de înaltă eficiență și pentru modernizarea rețelei de termoficare aferentă Fondului pentru modernizare în România - Programul-cheie 5: modernizarea și dezvoltarea rețelei inteligente de termoficare- Domeniul de investiții 5.3: Sprijin pentru modernizarea și dezvoltarea rețelei inteligente de termoficare.

De asemenea, se va avea în vedere că dacă întreprinderea se află în una din situațiile prezentate la art.1, alin 4, punctul a şi c din Regulament nu este eligibilă pentru finanțare. Prin urmare, solicitantul va declara la Cerere dacă:

* face obiectul unui ordin de recuperare neexecutat în urma unei decizii anterioare a Comisiei Europene prin care un ajutor este declarat ilegal și incompatibil cu piața internă.
* este întreprindere aflată în dificultate, astfel cum este definită la articolul 2, alin 18 din Regulamentul (UE) nr. 651/2014, al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din tratat cu completările și modificările ulterioare, denumit în continuare Regulament.

Informațiile se vor corela cu *Declarația de eligibilitate a solicitantului* Anexa 3.a la Ofertă, *Declarația privind conformitatea cu ajutorul de stat*, Anexa 3.c la Cerere, *Declarația de angajament* Anexa 3.b la *cerere.*

# Art.2, alin. 23. Demararea lucrărilor

|  |
| --- |
| Demararea lucrărilor înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Obținerea de terenuri și lucrările pregătitoare, cum ar fi obținerea avizelor/autorizațiilor și realizarea studiilor de fezabilitate, nu sunt considerate drept demarare a lucrărilor. |

Se va demonstra că proiectul propus spre finanțare nu şi-a început activitățile înainte de data depunerii cererii pentru finanțare la Ministerul Energiei, cu excepția obținerii terenurilor și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate care nu sunt considerate drept demarare a lucrărilor.

Se va avea în vedere corelarea cu informațiile prevăzute în Secțiunea *Activități previzionate*, din Cerere şi *Declarația privind conformitatea cu ajutorul de stat* (Anexa 3.c la cerere).

# Art 4. Praguri de notificare, alin 1

În conformitate cu art. 4, alin. 1 din Regulamentul de ajutor de stat exceptat valoarea ajutorului/proiect/întreprindere nu va depăși pragul de 50.000.000 milioane euro pe întreprindere, pe proiect de investiții*.*

*Se va avea în vedere corelarea cu informațiile prevăzute în Secțiunea Buget -Cheltuieli şi Analiza financiară din cadrul Secțiunii Analiză Cost Beneficiu din Cerere*

* **Art. 6. Efectul stimulativ, alin.1 si 2**

|  |
| --- |
| *Se consideră că ajutoarele au un efect stimulativ dacă beneficiarul a prezentat statului membru în cauză o cerere de ajutor scrisă înainte de demararea lucrărilor la proiectul sau la activitatea respectivă. Cererea conține cel puțin următoarele informații:*   1. *denumirea întreprinderii și dimensiunea acesteia;* 2. *descrierea proiectului, inclusiv data începerii și a încheierii acestuia, care nu poate depăși data de 30 decembrie 2030;* 3. *obiectivele proiectului si rezultatele așteptate;* 4. *localizarea proiectului;* 5. *bugetul proiectului;* 6. *lista costurilor proiectului;* 7. *analiza cost-beneficiu.*   Conform Ghidului specific, secțiunea 1.8 Ajutor de statmomentul demarării lucrărilor este data depunerii declarării eligibilităţii proiectului de către Ministerul Energiei - prin Direcția Generală Ajutor de Stat și Fonduri Europene, în calitatea sa de Autoritatea Națională de Implementare a Fondului pentru Modernizare  *Solicitantul justifică efectul stimulativ al ajutorului solicitat şi va completa cu elementele precizate mai sus la punctele a)-i)*  *De asemenea, conform Ghidului specific, subcapitol 1.8 Ajutorul de stat solicitanții de ajutor de stat vor explica ce s-ar întâmpla în absența ajutorului, și anume o situație care este descrisă ca fiind scenariul contrafactual.*  *Se va corela cu Declarația privind conformitatea cu ajutorul de stat din Anexa 3.c la Ofertă.* |

# Art. 8. Cumulul

|  |
| --- |
| *Pentru același beneficiar şi aceleași cheltuieli eligibile, ajutorul acordat nu se poate cumula cu niciun alt ajutor de stat acordat, inclusiv de minimis.* |
| *Se va preciza dacă pentru aceleași cheltuieli eligibile solicitantul a mai obținut ajutor de stat/este in curs de obţinere ajutor de stat/minimis.*  *Răspunsul se va corela cu Declarația privind conformitatea cu ajutorul de stat, din Anexa 3.c la Ofertă.* |

1. **Reguli specifice privind ajutorul de stat prevăzute în Capitolul III al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

# Art. 46 - Ajutoare pentru investiții destinate instalării unui sistem de termoficare și răcire centralizată eficient din punct de vedere energetic.

|  |
| --- |
| *Ajutoarele pentru investiții se acordă numai pentru investitii noi* |
| *Se va face dovada îndeplinirii acestei condiții prin descrierea situației existente si a proiectului. Se va corela cu secțiunea Descrierea investiției și Studiul de fezabilitate din Ofertă.* |

* + **Art. 46 - Costurile eligibile**destinate instalării unui sistem de termoficare și răcire centralizată eficient din punct de vedere energetic.

|  |
| --- |
| *Costurile eligibile sunt costurile suplimentare de investiții necesare* sistemelor de termoficare și răcire centralizată eficiente din punct de vedere energetic*.*  Acestea sunt determinate după cum urmează:  Pentru proiectele de tip **A** costurile eligibile se determină în conformitate cu art. 46 din Regulamentul nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat cu completările și modificările ulterioare, denumit în continuare Regulament, intensitatea ajutorului putând atinge 100 % din deficitul de finanțare În cadrul analizei cost-beneficiu solicitantul va prezenta detaliat calculul deficitului de finanțare, respectiv costul suplimentar net determinat de diferența dintre veniturile și costurile economice (inclusiv investiția și operarea) proiectului sprijinit cu ajutor de stat și cele ale proiectului alternativ pe care beneficiarul ajutorului le-ar realiza în mod credibil în absența ajutorului. Pentru a determina deficitul de finanțare, beneficiarul trebuie să cuantifice, pentru scenariul factual și un scenariu contrafactual credibil, a tuturor costurilor și veniturilor principale, costul mediu ponderat estimat al capitalului („WACC”) al beneficiarilor pentru a actualiza fluxurile de numerar viitoare; precum și valoarea actuală netă („VAN”) pentru scenariile faptice și contrafactuale, pe durata de viață a proiectului. Costul suplimentar net tipic poate fi estimat ca diferența dintre VAN pentru scenariul factual și pentru scenariul contrafactual pe durata de viață a proiectului de referință.  Pentru proiectele de tip **B**, care nu intra sub incidenta ajutorului de stat, deficitului de finanțare este rezultat pe baza rezultatelor analizei cost-beneficiu, diferența până la incidența totalului de costuri eligibile urmând a fi suportată de către beneficiar.  Astfel, pe lângă contribuția proprie la costurile eligibile ale proiectului, beneficiarul va suporta și costurile neeligibile.  În anumite circumstanțe, se poate considera că sprijinul care este limitat la rețelele centralizate de transport și distribuție a agentului termic nu intră sub incidența controlului ajutoarelor de stat, dat fiind că este o măsură legată de infrastructură ce nu afectează concurența și schimburile comerciale.  Acesta este cazul atunci când rețelele centralizate de termoficare sunt gestionate în același mod ca și alte infrastructuri energetice, prin separarea de producția de agent termic, prin accesul la rețea al terților și prin tarife reglementate. |
| *Se va justifica încadrarea în una din situațiile precizate mai sus și modul de calcul al costurilor suplimentare de investiții.*  *Se va corela cu Secțiunea Buget-Cheltuieli, Descrierea investiției și Studiul de fezabilitate din Ofertă.* |

* + **Art. 46 - Intensitatea ajutorului** destinat instalării unui sistem de termoficare și răcire centralizată eficient din punct de vedere energetic.

|  |
| --- |
| Intensitatea ajutorului este de 100 % din costurile eligibile calculate conform metodologiei prezentată la Cap. 1.7 – Valoarea maximă a finanțării din fonduri europene din ghidul specific în conformitate cu prevederile schemei de ajutor de stat bazată pe procedură de apel de proiecte cu depunere continuă, cu termen limită de depunere |

***Pentru probarea elementelor de mai sus, se pot prezenta şi atașa, în plus, şi alte informații/documente față de cele solicitate, acolo unde este cazul.***

# Data: Semnătura reprezentant legal al solicitantului:

1. Inclusiv cele aduse prin Regulamentul (UE) 2023/1315 al Comisiei din 23 iunie 2023 de modificare a Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și a Regulamentului (UE) 2022/2473 de declarare a anumitor categorii de ajutoare acordate întreprinderilor care își desfășoară activitatea în producția, prelucrarea și comercializarea produselor pescărești și de acvacultură ca fiind compatibile cu piața internă, în aplicarea articolelor 107 și 108 din tratat. [↑](#footnote-ref-1)
2. Se va completa de către reprezentantul legal al solicitantului. [↑](#footnote-ref-2)